ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

de aprobare a încheierii unui contract privind prestarea serviciului de gestionare a câinilor fără stăpân

Consiliul local al comunei Valea Ierii întrunit în şedinţa ordinară din data de 21.04.2023,

Având în vedere:

-Referatul nr.2113/10.04.2023 întocmit de primarul comunei Valea Ierii și raportul nr.2115/10.04.2023 întocmit de doamna Farcaș Adriana – inspector de specialitate,

-avizele Comisiilor de specialitate din cadrul Consiliului Local Valea Ierii

pentru încheierea unui contract privind prestarea serviciului de gestionare a câinilor fără stăpân;

-O.U.G. nr. 155/2001 privind aprobarea programului de gestionare a câinilor

fără stăpân, actualizată, aprobată prin Legea nr. 227/2002;

-Legea nr. 258/2013 pentru modificarea şi completarea O.U.G. nr. 155/2001

privind aprobarea programului de gestionare a câinilor fără stăpân;

-H.G. nr. 1059/2013 pentru aprobarea Normelor metodologice de aplicare a

O.U.G. nr. 155/2001 privind aprobarea programului de gestionare a câinilor fără stăpân, cu modificările și completările ulterioare;

-O.G. nr. 71/2002 privind organizarea si funcţionarea serviciilor publice de

administrare a domeniului public și privat de interes local, cu modificările si completările ulterioare;

-O.G. nr. 21/2002 privind gospodărirea localităţilor urbane şi rurale, cu

modificările și completările ulterioare;

-Legea nr. 205/2004 privind protecţia animalelor, republicată, cu modificările

și completările ulterioare;

-Ordinul nr. 1/2014 al Preşedintelui Autorităţii Naţionale Sanitar Veterinare şi

pentru Siguranţa Alimentelor pentru aprobarea Normelor privind identificarea şi înregistrarea câinilor fără stăpân;

În temeiul prevederilor art. 129 alin. (1) lit. d), alin. (2) lit. c), art. 139 alin.

(1), precum și ale art. 196 alin.(1), lit. a) din O.U.G. nr. 57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

**Art.1.**  Se aprobă încheierea unui contract privind prestarea serviciului de gestionare a câinilor fără stăpân.

**Art.2.** Sumele necesare vor fi suportate din bugetul local al comunei Valea Ierii.

**Art.3** Cu ducerea la îndeplinire a prezentei hotărâri se încredinţează primarul Comunei Valea Ierii şi compartimentul financiar contabil.

**Art.4*.*** Prezenta hotărâre se comunică Instituției Prefectului Județului Cluj prin grija secretarului comunei, în termenul prevazut de lege.

Președinte de ședință, Contrasemnează:

Vasile Pețan Secretar general al comunei,

Nelia-Crenguța Mariș

**Nr. 28 din 21.04.2023**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,,împotrivă”.Consilieri locali prezenţi: 9 din totalul de 9 consilieri locali în funcţie.*